cyanic-selkie/wikianc huggingface dataset:
Auglības atpazīšanas metodes
Auglības pamata pazīmēs balstītās apmācības organizācijas
Atbalsts tam, lai auglības atpazīšanas apmācības pakalpojumi būtu pieejami populācijai, parasti ir nācis no nevalstiskiem avotiem. Bet valdības finansējums ir piešķirts AAM apmācības pakalpojumu nodrošināsanai Austrālijā, Kanādā, Francijā, Kenijā, Kiribati, Maurīcijā, Jaunzēlandē, Papua-Jaungvinejā, Filipīnās, Tongā, Apvienotajā Karalistē un Amerikas Savienotajās Valstīs, un dabīgā ģimenes plānošana (DĢP) kā auglības atpazīšanas metožu pielietošana ir īpaši pieminēta tiesību aktos vairākās valstīs, tostarp Argentīnā, Brazīlijā, Čīlē, Īrijā, Amerikas Savienotajās Valstīs un Zambijā.
Latvijā Auglības atpazīšanas simpto-termālās metodes apmācības ieviesis Ģimenes ekoloģijas institūts, kas ir Eiropas ģimenes dzīves izglītības institūta (European Institute for Family Life Education — EIFLE) biedrs. EIFLE ir Eiropas nevalstiskā organizācija, kas tika dibināta 1992. gadā Grenoblē (Francijā), apvienojot organizācijas, kas atrodas visā Eiropā un ārpus tās un sniedz dažādus pakalpojumus, kursus un atbalstu pārim un ģimenei, arī auglības atpazīšanas metožu apgūšanai. IEEF / EIFLE regulāri aicina savus biedrus sanākt kopā uz sanāksmēm, kongresiem, apmācībām un pētniecības projektiem.
Auglības pazīmes
Lielākajai daļai menstruālo ciklu sākumā vairākas dienas ir neauglīgas (pirms ovulācijas neauglība), auglības periods, un pēc tam ir vairākas dienas pirms nākamajām menstruācijām, kas ir neauglīgas (pēc ovulācijas neauglība). Pirmā asiņošanas diena tiek uzskatīta par menstruālā cikla pirmo dienu. Dažādas auglības atpazīšanas sistēmas nedaudz atšķirīgi aprēķina auglības periodu, izmantojot primārās auglības pazīmes, cikla vēsturi vai abus.
Primārās auglības pazīmes
Trīs galvenās auglības pazīmes ir ķermeņa bazālā temperatūra (ĶBT), dzemdes kakla gļotas un dzemdes kakla stāvoklis. Sieviete, kas praktizē uz simptomiem balstītu auglības atpazīšanu, var izvēlēties novērot vienu pazīmi, divas pazīmes vai visas trīs. Daudzām sievietēm parādās arī sekundāras auglības pazīmes, kas korelē ar noteiktām menstruālā cikla fāzēm, piemēram, vēdera sāpes un smaguma sajūta, muguras sāpes, krūšu jutīgums un ovulācijas sāpēs.
Ķermeņa bazālā temperatūra
Tas parasti attiecas uz temperatūras rādījumiem, kas savākti, kad cilvēks pirmo reizi pamostas no rīta (vai pēc dienas garākā miega perioda). ĶBT merījumus auglības atpazīšanai var iegūt, izmantojot jūtīgu termometru, mērot temperatūru uz gļotādām, pēc izvēles — mutē, vagīnā vai tievajā zarnā. Sievietēm ovulācija izraisīs ĶBT palielināšanos no 0,2 līdz 0,5 ° C. (0.5 un 1. ° F), kas ilgst aptuveni līdz nākamajām menstruācijām. Šo temperatūras maiņu var izmantot, lai noteiktu, kad notikusi ovulācija un sākusies pēcovulācijas neauglības fāze.
Dzemdes kakla gļotas
Dzemdes kakla gļotu parādīšanās un sajūta vulvā parasti tiek aprakstītas kopā kā divi vienas un tās pašas pazīmes novērošanas veidi. Dzemdes kakla gļotas ražo dzemdes kakls, kas savieno dzemdi ar maksts kanālu. Auglīgas dzemdes kakla gļotas veicina spermatozoīdu izdzīvošanu makstī, samazinot maksts skābumu, kā arī palīdz spermai virzīties caur dzemdes kaklu un dzemdē. Auglīgu dzemdes kakla gļotu veidošanos izraisa estrogēns — tas pats hormons, kas sievietes ķermeni sagatavo ovulācijai. Novērojot savas dzemdes kakla gļotas un pievēršot uzmanību sajūtai, kad tā iziet cauri vulvai, sieviete var noteikt, kad viņas ķermenis gatavojas ovulācijai, kā arī kad ovulācija ir pagājusi. Kad notiek ovulācija, estrogēna ražošana samazinās un progesterona līmenis sāk paaugstināties. Progesterona līmeņa paaugstināšanās izraisa izteiktas izmaiņas gļotu daudzumā un kvalitātē.
Dzemdes kakla stāvoklis
Dzemdes kakls maina stāvokli, reaģējot uz tiem pašiem hormoniem, kas izraisa dzemdes kakla gļotu veidošanos un izžūšanu. Kad sieviete atrodas neauglīgajā sava menstruālā cikla fāzē, dzemdes kakla maksts kanālā ir zems; tam pieskaroties ir sajūta, ka tas ir stingrs (piemēram, kā pieskaroties cilvēka deguna galam); un atvere dzemdes kaklā — būs salīdzinoši maza vai "aizvērta". Laikā, kad sieviete kļūst auglīgāka, dzemdes kakls maksts kanālā paceļas augstāk, tas kļūs mīkstāks uz tausti (vairāk sajūta līdzīga kā pieskaroties cilvēka lūpām), un dzemdes kakliņš kļūst atvērtāks. Pēc ovulācijas dzemdes kakls atgriežas neauglīgā stāvoklī.
Cikla vēsture
Kalendārās metodes (KM) sistēmas nosaka gan pirms ovulācijas, gan pēc ovulācijas neauglību, pamatojoties tikai uz cikla vēsturi. Lietojot šīs metodes, lai izvairītos no grūtniecības, jārēķinās, ka šīm sistēmām ir augstāks perfektas-lietošanas (perfect-use) lietošanas efektivitātes kļūdas līmenis (failure-rate) nekā uz simptomiem balstītām sistēmām. Taču tās joprojām ir salīdzināmas ar barjermetodēm, piemēram, diafragmām un dzemdes kakla uzlikām.
Metodes, kas balstītas uz gļotu un ķermeņa bazālās temperatūru novērojumiem un ko izmanto, lai noteiktu pēc ovulācijas neauglību, ja tās tiek izmantotas, lai izvairītos no apaugļošanās, nodrošina ļoti zemu perfektas-lietošanas (perfect-use) grūtniecības iespējamības kļūdas līmeni. Tomēr gļotu un ķermeņa bazālās temperatūras sistēmām ir daži ierobežojumi, nosakot pirmsovulācijas neauglības fāzi. Tā kā ciklā bez traucējumiem (slimības, utt.) visai pirmsovulācijas fāzei ir raksturīga zemāka ķermeņa bazālā temperatūra, dati par ķermeņa bazālo temperatūru nesniedz norādes par auglību vai neauglību pirms ovulācijas. Preovulācijas neauglību var noteikt, novērojot auglīgu dzemdes kakla gļotu trūkumu; tomēr tas rada lielāku metodes lietošanas kļūdas līmeni nekā tad, kad gļotu trūkums tiek novērots periodā jau pēc ovulācijas, kad ir ovulācijai sekojošā neauglības fāze. Paļaušanās tikai uz gļotu novērošanu nozīmē arī to, ka menstruāciju laikā, ja ir vēlme izvairīties no grūtniecības, nav atļauts neaizsargāts dzimumakts, jo visas gļotas būtu "aizklātas".
Atsevišķu kalendāra noteikumu izmantošana, lai noteiktu neauglīgās fāzes posma ilgumu pirms ovulācijas, ļauj lietot neaizsargātu dzimumaktu pirmajās menstruālā cikla dienās, vienlaikus saglabājot ļoti mazu grūtniecības iespējamību. Izmantojot tikai gļotu metodes, ir iespēja nepareizi noteikt menstruācijas cikla vidusdaļu vai anovulējošu asiņošanu (cikls, kurā nenotiek ovulācija, bet ir vērojama tikai dzemdes asiņošana). ĶBT diagrammas veidošana ļauj precīzi noteikt menstruācijas, kad var ticami piemērot pirmsovulācijas kalendāra noteikumus. Auglības atpazīšanas sistēmās, kur tiek vērotas tikai ķermeņa bazālās temperatūras izmaiņas uz kalendāra noteikumu var paļauties atsevišķi, lai noteiktu neauglīgo fāzi pirms ovulācijas. Simpto-termālās auglības atpazīšanas sistēmās kalendāra likumu ievēro tikai pārliecinoties par gļotu simptoma pazīmi: auglīgo dzemdes kakla gļotu novērošana pārspēj jebkuru kalendārā noteikto neauglības iespējamību. Tādējādi, parādoties šim otram parametram, neskatoties uz ciklu vēsturi, tiek "atvērts" auglīgais posms.
Kalendāra noteikumi var noteikt parastu dienu skaitu, pieņemot, ka (atkarībā no sievietes iepriekšējā cikla ilguma) katra menstruālā cikla pirmās trīs līdz sešas dienas tiek uzskatītas par neauglīgām. Vai arī kalendāra noteikumam var būt nepieciešams aprēķins, piemēram, uzskatot, ka pirms ovulācijas neauglīgās fāzes ilgums ir vienāds ar sievietes īsākā cikla ilgumu, no kura atskaitītas 21 dienas. Tā vietā, lai saistītu ar cikla garumu, kalendāra likuma pielietošanas nosacījumus var noteikt arī skatoties no cikla dienas, kurā sieviete novēro ķermeņa bazālās temperatūras maiņu. Šādā sistēmā pirms ovulācijas neauglīgā fāze ir vienāda ar sievietes iepriekšējā cikla temperatūras paaugstināšanās dienu, no kuras atskaitītas septiņas dienas.
Citas tehnikas
Ovulācijas prognozēšanas komplekti (OPK) var noteikt ovulāciju sekojot lutenizējošā hormona (LH) koncentrācijas izmaiņām sievietes urīnā. Pozitīvam OPK parasti seko ovulācija 12—36 stundu laikā.
Pareizi lietojot siekalu mikroskopus, var noteikt siekalu struktūras izmaiņas, kas notiek pirms ovulācijas. Izmaiņas parasti noteik trīs dienas pirms ovulācijas un turpinās līdz ovulācijas iestāšanās brīdim. Šī "auglīgā loga" laikā dzemdes kakla gļotās, kā arī siekalās, rodas fermentācijas struktūras.
Datorizēti auglības monitori, piemēram, Lady-Comp, — auglības monitori pieejami ar dažādiem zīmoliem. Šie monitori var izmantot tikai ĶBT sistēmas, var analizēt urīna testa strēmeles, var izmantot simptomātiskus novērojumus, kontrolēt siekalu un maksts šķidrumu elektrisko pretestību vai arī kādu no šo faktoru kombināciju.
Marketes Universitātē izstrādātā simpto-hormonālā AAM metode auglīgā loga noteikšanai izmanto ClearBlue Easy auglības monitoru, lai noteiktu auglīgo logu. [35] Monitors mēra estrogēnu un LH, lai noteiktu "pīķa dienu". Šī metode ir izmantojama arī pēcdzemdību, zīdīšanas un perimenopauzes laikā, un tai nepieciešama mazāks atturības laiks, salīdzinot no citām AAM metodēm.
Raksturīgākie iemesli tipiskas-lietošanas (typical-use) zemākai efektivitātei
Vairāki faktori nosaka to, ka tipiskas-lietošanas efektivitāte ir zemāka nekā perfektas-lietošanas (perfect-use) efektivitāte:
Visizplatītākais zemākas faktiskās jeb tipiskās efektivitātes iemesls nav instruktoru vai lietotāju kļūdas, bet gan apzināta lietotāja nerīkošanās pēc metodes nosacījumiem  — tas ir, pāris, kurš zina, ka tajā laikā sieviete, iespējams, ir auglīga, tomēr iesaistās dzimumaktā. Tas ir līdzīgi kā ar barjermetožu izmantošanas kļūdām, kuras galvenokārt izraisa metodes neizmantošana.
Dzimumakta laiks
Barreta un Maršala pētījums parādīja, ka nejauši dzimumakti nodrošina 24% grūtniecības biežumu vienā ciklā. Šis pētījums arī atklāja, ka savlaicīgs dzimumakts, pamatojoties uz informāciju, kas iegūta, izmantojot tikai ĶBT bāzētu metodi, palielināja grūtniecības līmeni līdz 31% —68%.
Pāvels Trahanovs
Pāvels Trahanovs (ru; dzimis Maskavā, miris  Jaroslavļā) bija krievu hokejists, spēlēja aizsarga pozīcijā.
Auglības atpazīšanas metodes
Dzimumakta laiks
Dzemdes kakla un gļotu pazīmju auglības atpazīšanas metožu pētījumos par auglību tika noskaidrots, ka grūtniecības iespējamība pirmajā ciklā ir 67—81%, ja dzimumakts notika dzemdes kakla gļotu pazīmes "pīķa" dienā.
Lorija Metkalfa
Lora Elizabete Metkalfa (en, dzimusi ) ir amerikāņu aktrise. Saņēmusi vairākus aktiermeistarības apbalvojumus un nominācijas, viņa ir ieguvusi trīs Primetime Emmy balvas, divas Tony balvas, kā arī tikusi nominēta Zelta globusa balvai un Amerikas Kinoakadēmijas balvai.
Pāvels Trahanovs
Spēlētāja karjera
Maskavas CSKA audzēknis, karjeru sāka 1997. gadā Maskavas CSKA sastāvā. 2005. gadā parakstīja līgumu ar Čerepovecas "Severstal". Spēlēja KHL komandās Balašihas HK MVD (2007—2010) un Mitišču "Atlant" (2010—2011). 2011. gada maijā noslēdza divu gadu līgumu ar Jaroslavļas "Lokomotiv".
2011. gada 7. septembrī spēlētājs gāja bojā Jaroslavļas aviokatastrofā.
Lorija Metkalfa
Metkalfa savu karjeru uzsāka teātra kompānijā Steppenwolf un regulāri strādājot Čikāgas teātros. No 1988. līdz 1997. gadam un 2018. gadā Metkalfa atveidoja Džekijas Herisas lomu kanāla ABC situāciju komēdijā Roseanne, par ko saņēma trīs Primetime Emmy balvas kā labākā aktrise otrā plāna lomā komēdijseriālā (1992—1994). Tāpat viņa divas reizes tika nominēta Zelta globusa balvai. Kopā desmit reizes nominētā Emmy balvai Metkalfa ir piedalījusies tādos televīzijas projektos kā "Trešā planēta no Saules" (3rd Rock from the Sun), The Norm Show, Frasier, "Bīstamās mājsaimnieces" un "Lielā sprādziena teorija". No 2013. līdz 2015. gadam viņa atveidoja galveno lomu HBO komēdijseriālā Getting On, par ko saņēma pozitīvas kritiķu atsauksmes un nomināciju Primetime Emmy balvai.
Par teātra lomām un darbu Brodvejā, Metkalfa saņēmusi piecas Tony balvas nominācijas un ieguvusi divas balvas: kā 2017. gada labākā aktrise galvenajā lomā par tēlojumu lugā A Doll's House, Part 2 un kā 2018. gada labākā aktrise otrā plāna lomā par tēlojumu Edvarda Olbija lugā Three Tall Women. 2012. gadā Londonas Apollo teātrī viņa atveidoja Mērijas Tairones lomu Jūdžīna O'Nīla lugā Long Day's Journey into Night. Vēl viņa ir saņēmusi Teātra pasaules balvu un divas Obie balvas par darbu Ofbrodvejā.
Metkalfa ir filmējusies vairākās filmās, tajā skaitā "Izmisīgi meklējot Sūzenu" (Desperately Seeking Susan, 1985), "Tēvocis Baks" (Uncle Buck, 1989), Internal Affairs (1990), Pacific Heights (1990), "Kenedija slepkavām pa pēdām" (1991), A Dangerous Woman (1993), "Atvadas no Lasvegasas" (Leaving Las Vegas, 1995), Dear God (1996), "Kliedziens 2" (1997) un "Iepazīstieties, Robinsoni!" (2007). Vēl viņa ir ieskaņojusi Deivisas kundzi filmu sērijā "Rotaļlietu stāsts". 2017. gadā Metkalfa saņēma pozitīvas kritiķu atsauksmes par lomu Gretas Gērvikas filmā "Lady Bird: Laiks lidot", par ko tika nominēta Amerikas Kinoakadēmijas balvai kategorijā "Labākā aktrise otrā plāna lomā", kā arī Zelta globusa balvai, Ekrāna aktieru ģildes balvai un BAFTA kino balvai līdzvērtīgās kategorijās.
Auglības atpazīšanas metodes
Dzimumakta laiks
Grūtniecības iespējamību pēc dzimumakta ietekmē arī vairāki citi faktori. Attiecībā uz biežumu ir ieteikumi veikt dzimumaktu ik pēc 1 vai 2 dienām, vai ik pēc 2 vai 3 dienām. Pētījumi neuzrāda būtiskas atšķirības starp dažādām dzimumakta pozām un grūtniecības biežumu, ja vien tas izraisa ejakulāciju makstī.
Problēmu diagnostika
Regulārus menstruālos ciklus dažreiz uzskata par pierādījumu tam, ka sievietei ovulācija notiek normāli, un neregulārus ciklus kā pierādījumu tam, ka viņai ir kādas veselības problēmas. Tomēr daudzām sievietēm ar neregulāriem cikliem ovulācija notiek normāli, un dažām sievietēm ar regulāriem cikliem faktiski ir kairinoša iedarbība vai tām ir luteālās fāzes defekts. Tādēļ reizēm, lai sasniegtu grūtniecību, nepieciešams precīzi noteikt, vai sievietei ir ovulācija, un vai viņas menstruālā cikla postovulācijas (luteālās) fāzes ilgums ir pietiekams, To var monitorēt, reģistrējot ķermeņa bazālās temperatūras izmaiņas un, it īpaši, dzemdes kakla gļotu un dzemdes kakla stāvokli.
Auglīgas dzemdes kakla gļotas ir svarīgas, veidojot vidi, kas ļauj spermai caur dzemdes kaklu nokļūt olvados (veic transporta u.c. funkcijas), kur spermotozīdi sagaida olšūnu. Auglības pazīmju pieraksti var palīdzēt diagnosticēt dzemdes kakla gļotu disfunkciju, kas ir biežs neauglības cēlonis. Ja tiek diagnosticētas novirzes, daži avoti iesaka lietot guaifenesīnu (guaifenesin) dažas dienas pirms ovulācijas, lai sašķidrinātu gļotas.
Grūtniecības pārbaude un gestācijas vecums
Grūtniecības testi nav precīzi 1—2 nedēļas pēc ovulācijas. Zinot aptuveno ovulācijas datumu, sieviete var novērst kļūdaini negatīvu rezultātu iegūšanu pārāk agras pārbaudes dēļ. Ciklā bez traucējumiem 18 dienas pēc kārtas paaugstināta temperatūra nozīmē, ka sieviete gandrīz noteikti ir stāvoklī.
Paredzamie ovulācijas datumi no auglības diagrammām ir precīzāka metode gestācijas vecuma noteikšanai nekā tradicionālais "grūtniecības ritenis" vai pēdējās menstruācijas metode menstruālo periodu izsekošanai.
Akemi Ivata
Akemi Ivata (ja) ir bijusī japāņu futboliste, bijusi Japānas sieviešu futbola izlases dalībniece.
Smaganas
Smaganas (la) ir gļotāda, kas mutes dobumā sedz žokļu alveolāros izaugumus un zobu kakliņus. Par smaganām līdzīgi kā par zobiem ir jārūpējas. Iekaisušas smaganas ir nozīmīgs infekcijas perēklis.
Žuzē Altafīni
Žuzē Žuau Altafīni (pt, dzimis ), pazīstams arī kā "Macola" (savas karjeras sākumā viņš līdzinājās leģendārajam itāļu futbolistam Valentino Macolam), ir bijušais Brazīlijas futbolists, spēlēja uzbrucēja pozīcijā.
Karjera
Savu karjeru Altafīni iesāka Brazīlijas komandā Sanpaulu "Palmeiras". Tomēr savus vislielākos panākumus viņš ieguva Itālijas komandā AC Milan. Vēlāk spēlējis Itālijas komandās SSC Napoli un Juventus, bet karjeras noslēgumā spēlējis Šveicē.
Altafīni bija ļoti rezultatīvs uzbrucējs. Vairāk nekā 50 gadus viņam piederēja visvairāk gūto vārtu rekords vienā Eiropas kausa sezonā. 1962–63. gada sezonā viņš guva 14 vārtus. Ar 216 vārtiem, viņš ir arī ceturtais visu laiku labākais vārtu guvējs Itālijas Serie A (dalīti ar Džuzepi Mecu).
Starptautiskā līmenī viņš pārstāvēja gan Brazīlijas, gan Itālijas futbola izlasi. Ar Brazīliju uzvarējis 1958. gada FIFA Pasaules kausā, bet ar Itāliju viņš piedalījās 1962. gada FIFA Pasaules kausā.
Sasniegumi
Milan
Brazīlija
Jānis Bergsons
Jānis Arnolds Bergsons (1881—1960) bija latviešu uzņēmējs. Tautas padomes biedrs no Latviešu Demokrātiskās partijas.
Dzīvesgājums
Dzimis 1881. gada 23. februārī Jaunates "Jaun-Taužu" saimnieka Teņa Bergsona un Maijas (dzimušas Kukurbaļļas) Bergsones ģimenē. 1918. gadā darbojās Latviešu Demokrātiskajā partijā, kā Tautas padomes loceklis 1918. gada 18. novembrī piedalījās Latvijas valsts pasludināšanas aktā. No 1919. gada bija Rīgas pilsētas Uzņēmumu valdes direktors, tirdzniecības nodaļas vadītājs, vēlāk darbojās Rīgas Ziemeļu krājaizdevumu sabiedrībā.
Pēc Latvijas okupācijas 1940. gadā atlaists no darba. Miris Rīgā 1960. gada 17. novembrī un apglabāts Rīgas I Meža kapos.
Sergejs Bodrovs jaunākais
Sergejs Bodrovs jaunākais (ru; dzimis Maskavā, PSRS, miris  Karmadonas aizā Ziemeļosetijā-Alānijā) bija padomju un krievu aktieris, kinorežisors, scenārists un TV raidījumu vadītājs. Pazīstams ar lomām filmās "Kaukāza gūsteknis" (Кавказский пленник, 1996), "Brālis" (1997), Стрингер (1998), "Rietumi-Austrumi" (Est-Ouest, 1999), "Brālis 2" (Брат 2, 2000). Vadījis televīzijas raidījumus Марафон-15, "Skatiens" (ru) un realitātes šova Последний герой pirmo sezonu.
Gāja bojā ledus lavīnas nobrukumā Karmadonas aizā Ziemeļosetijā-Alānijā kopā ar visu savu filmēšanas komandu un citiem tuvumā esošajiem — kopumā gāja bojā vismaz 125 cilvēki.
Viņš bija pazīstamā krievu kinorežisora, scenārista un producenta Sergeja Bodrova vecākā dēls.
Biogrāfija
1991. gadā Bodrovs studēja mākslu Itālijā. Lai varētu nopelnīt naudu ceļošanai pa valsti, viņš vasaras sezonās iekārtojās pludmales kūrortā darbā par glābēju. Kad vēlāk viņam intervijā jautāja, vai viņam dzīvē noderējusi akadēmiskā izglītība, Bodrovs atbildēja: "Protams. Lūk, tu atbrauc uz kādu pilsētu. Ko tu parasti zini par šo pilsētu? Ka ir centrālais laukums, daži veikali ... Bet es zinu, ka tur muzejā ir viena glezna, pie kuras var pavadīt visu dienu. Un šī diena pievienojas tavai dzīvei."
1997. gadā Bodrovs iepazinās ar Svetlanu Mihailovu, kas bija televīzijas autorprogrammu veidotāja. Kopā ar citiem televīzijas žurnālistiem viņi brauca uz Kubu apmeklēt jaunatnes un studentu festivālu. Nākamajā gadā viņi apprecējās. 1998. gadā piedzima meita Olga, bet 2002. gadā, tikai mēnesi pirms Bodrova bojāejas, piedzima dēls Aleksandrs.
Darbs kino un televīzijā
Pirmā Bodrova pieredze kino bija epizodiskas lomas viņa tēva Sergeja Bodrova vecākā filmās Я тебя ненавижу (1986), СЭР (Свобода — это рай) (1989) un Белый король, красная королева (1992).
Kad 1995. gadā tēvs devās uz Dagestānu uzņemt filmu Кавказский пленник (1996), Bodrovs gribēja doties līdzi, lai palīdzētu ar kādiem palīgdarbiem. Bet negaidīti izrādījās, ka viņš ir piemērots vienai no galvenajām lomām. Filma guva panākumus Krievijā, ieguva arī vairākas starptautisku festivālu balvas. Filmēšanas komandas galvenie dalībnieki (tai skaitā abi Bodrovi) tika apbalvoti ar Krievijas Federācijas valsts prēmiju literatūrā un mākslā (1997).
1996. gada Bodrovs jaunākais kļuva par televīzijas raidījuma "Skatiens" (ru) vadītāju Krievijas Pirmajā TV kanālā. Viņš vadīja raidījumu līdz 1999. gada augustam. Bodrovs atzina, ka televīzijā apguvis labu pieredzi.
1996. gadā Soču kinofestivāla laikā Bodrovs jaunākais iepazinās ar kinorežisoru Alekseju Balabanovu. Balabanova nākamajā filmā "Brālis" (1997) Bodrovs tēloja galveno varoni Daņilu Bagrovu. Filmai bija ļoti lieli panākumi. Lai arī kritiķu domas dalījās, tomēr pārsvarā filma tika uzņemta kā jaunā krievu kino manifests. Filmas mūziku bija komponējusi grupa Nautilus Pompilius, ko mīlēja klausīties arī Bodrovs pats. Filma ieguva galveno balvu Soču kinofestivālā un vairākas balvas starptautiskos festivālos. Bodrovs ieguva labākā aktiera balvu kinofestivālos Sočos, Čikāgā un prēmiju "Zelta auns".
Sekoja lomas filmās Стрингер (1998) un Est-Ouest (1999). 2000. gadā Bodrovs atkal filmējās Daņilas Bagrova lomā Balabanova filmā "Brālis 2" (Брат 2). Arī šī filma guva kritiķu atzinību.
2000. gadā Bodrovs devās uz Kaliforniju, lai tēlotu lomu sava tēva filmā The Quickie (2001). Šajā laikā tapa arī Bodrova jaunākā scenārijs filmai Сёстры (2001), kuru viņš pats arī uzņēma kā režisors. Filmas mūzikai izmantoja rokgrupu "Kino" un Агата Кристи kompozīcijas.
2001. gada rudenī Bodrovs jaunākais vadīja realitātes šovu Последний герой ar 16 dalībniekiem izdzīvošanas spēlē, kuras filmēšana notika uz salas Panamas piekrastē. Pēc tam Bodrovs piedalījās otrā plāna lomā vēl vienā Balabanova filmā Война (2002) par Otro Čečenijas karu. Tad vēlreiz filmējās pie sava tēva filmā Медвежий поцелуй (2002).
2002. gada jūlijā Bodrovs jaunākais plānoja uzsākt savu otru filmu Связной kā scenārists, režisors un aktieris. Tā bija iecerēta kā filozofiski mistiska līdzība par divu draugu dzīvi. Septembrī uzņemšanas grupa ieradās Kaukāzā, kur filmēja vairākas epizodes. 20. septembra rītā grupa pārbrauca uz Karmadonas aizu Ziemeļosetijā-Alānijā, kur vajadzēja uzņemt viena filmas varoņa atgriešanos no armijas. Filmēšana norisinājās visu dienu. Vakaram satumstot, filmēšanas grupa devās atpakaļ uz pilsētu. Bet 20:08 pēkšņi nobruka ledājs Kolka un Karmadonas aizu pārklāja 60 metrus biezs ledus un akmeņu slānis. Neviens nepaspēja izglābties. Bodrovs gāja bojā kopā ar visu 42 cilvēkus lielo filmēšanas grupu. Ledus lavīnā kopumā gāja bojā vismaz 125 cilvēki, no kuriem lielāko daļu neatrada, lai gan divus gadus norisinājās apjomīgi meklēšanas darbi.
Tērces iela (Jūrmala)
Tērces iela ir iela Jūrmalā, Valteru apkaimē. Tērces iela sākas krustojumā ar Gulbju ielu un beidzas krustojumā ar Piekrastes ielu. Kopējais ielas garums ir 200 metri, tā ir klāta ar grants un segumu. Tērces ielā satiksmes kustība norit vienā joslā. Ielā ir savrupmāju apbūve.
Ielu savienojumi
Tērces iela ir savienota ar šādām ielām:
Čaks Lorijs
Loriju dēvē par "Situāciju komēdiju karali",    viņš ir autors vai līdzautors un producents tādiem situāciju komēdiju seriāliem kā Grace Under Fire, Cybill, "Darma un Gregs" (Dharma & Greg), "Divarpus vīri", "Lielā sprādziena teorija", Mike & Molly, "Mamma" (Mom), "Jaunais Šeldons" (Young Sheldon), The Kominsky Method, Disjointed, Bob Hearts Abishola, B Positive, United States of Al un How to Be a Bookie. Darbojies kā izpildproducents seriālam Roseanne. Ieguvis Zelta globusa balvu par seriālu Roseanne (1993) un Cybill (1996), kā arī 2019. gadā par seriālu The Kominsky Method. 1990. gados izveidoja kompāniju Chuck Lorre Productions.
Autoceļš V1441
V1441 ir vietējais autoceļš Tukuma novadā. Tas savieno reģionālo ceļu P128 ar citu reģionālo ceļu novadā, P131, apmēram 500 m uz ziemeļiem no Engures ciema. Šim ceļam ir asfaltbetona segums un tā garums ir 8,5 km.
Dienvidslāvija 1920. gada vasaras olimpiskajās spēlēs
Serbu, horvātu un slovēņu karaliste (vēlākais nosaukums: Dienvidslāvijas karaliste) piedalījās 1920. gada vasaras olimpiskajās spēlēs, kas norisinājās Beļģijas pilsētā Antverpenē no 1920. gada 14. augusta līdz 12. septembrim. Šī bija pirmā reize, kad Dienvidslāvija piedalījās olimpiskajās spēlēs.
1920. gada vasaras olimpiskajās spēlēs Dienvidslāvija bija pārstāvēta ar 15 sportistiem (visi vīrieši), kuri startēja vienā olimpiskajā sporta veidā — futbolā.
Šajās olimpiskajās spēlēs Dienvidslāvina nespēja izcīnīt olimpiskās medaļas.
Valerijs Zalužnijs
Valerijs Zalužnijs (uk; dzimis ) ir Ukrainas ģenerālis. Kopš 2021. gada 27. jūlija viņš ir Ukrainas bruņoto spēku virspavēlnieks.
Dzīvesgājums
Valerijs Zalužnijs piedzima Novohradā-Volinskā (tagad Zvjaheļa). 1989. gadā viņš sāka mācības Novohradas-Volinskas mašīnbūves tehnikumā. Pēc tam Zalužnijs studēja Odesas militārajā augstskolā. Pēc tās absolvēšanas viņš sāka dienestu Ukrainas bruņotajos spēkos.
2005. gadā Zalužnijs sāka studijas Ukrainas Nacionālajā aizsardzības akadēmijā.2007. gadā viņš kļuva par 24. atsevišķās mehanizētās brigādes štāba komandiera pirmo vietnieku. 2009. gadā viņš tika norīkots par 51. atsevišķās mehanizētās brigādes komandieri.
2017. gadā Zalužniju paaugstināja par ģenerālmajoru un iecēla par Ukrainas karaspēka grupas "Rietumi" komandiera pirmo vietnieku. 2018. gadā viņš kļuva par Apvienoto militāro spēku virspavēlnieka pirmo vietnieku. 2019. gadā viņu iecēla par Ukrainas karaspēka grupas "Ziemeļi" komandieri. 2021. gada 27. jūlijā ģenerālis Zalužnijs kļuva par Ukrainas bruņoto spēku virspavēlnieku un Ukrainas Nacionālās drošības un aizsardzības padomes locekli.
2022. gada žurnāls Time Zalužniju iekļāva 100 ietekmīgāko personu sarakstā .Presē nodēvēts par "Dzelzs ģenerāli".
Žuzē Eduardu duš Santušs
Žuzē Eduardu duš Santušs (pt, dzimis, miris ) bija Angolas politiķis, kurš no 1979. gada līdz 2017. gadam bija Angolas prezidents.
Volters Peitons
Volters Peitons (en; dzimis, miris ) bija ASV amerikāņu futbola spēlētājs, spēlējis pussarga pozīcijā. NFL Network pārraidē The Top 100: NFL's Greatest Players viņš tika atzīts par 5. visu laiku izcilāko NFL spēlētāju. V. Peitons visu savu karjeru aizvadīja NFL kluba Čikāgas "Bears" sastāvā.
Peitons
Peitons var būt:
Žuzē Eduardu duš Santušs
Biogrāfija
Dzimis Luandā akmeņkaļa un mājsaimnieces ģimenē. Uzreiz pēc liceja absolvēšanas iesaistījies politikā, pievienojoties kreisi orientētajai antikoloniālajai neatkarības kustībai.
Volters Peitons
Amerikāņu futbola spēlētāja karjeru viņš uzsāka Misisipi, pēc tam aizvadīja izcilu koledžu karjeru Džeksonas štata universitātē. Profesionāļa karjeru uzsāka 1975. gadā, kad 1975. gada draftā viņu Čikāgas "Bears" izraudzījās ar kopējo 4. kārtas numuru. "Bears" sastāvā viņš divas reizes tika atzīts par sezonas vērtīgāko spēlētāju un izcīnīja uzvaru XX Superkausā.
Žuzē Eduardu duš Santušs
Biogrāfija
1961. gadā saistībā ar iespējamām represijām pametis valsti, no 1963. līdz 1969. gadam studējis Padomju Savienībā Azerbaidžānas naftas un ķīmijas institūtā, kur ieguvis inženiera izglītību, lai arī profesijā nekad nav strādājis. Pārstāvējis Angolas neatkarības kustību ārvalstīs, pēc neatkarības iegūšanas 1974. gadā kļuva par Angolas ārlietu ministru.
Volters Peitons
Viņš mira 45 gadu vecumā. Pēdējās nedēļas pirms nāves V. Peitons sadarbojās ar rakstnieku Donu Jēgeru, kurš sarakstīja viņa autobiogrāfiju Never Die Easy.
Žuzē Eduardu duš Santušs
Biogrāfija
Pēc pirmā Angolas prezidenta nāves 1979. gada 21. septembrī ieņēmis viņa amatu. Kā prezidents pielika pūles, lai valstī izbeigtu pilsoņu karu, kas ilga līdz pat 2002. gadam. Pakāpeniski novērsies no marksisma, veicinot uzņēmējdarbību, brīvo tirdzniecību, kā arī atsakoties no vienpartijas sistēmas. Vienlaikus ticis kritizēts par ievērojamu korupciju.
Pēc 1992. gada vēlēšanām, kad viņa tuvākais konkurents uz prezidenta amatu ieguva ievērojamu atbalstu, Santuša prezidenta termiņi tika apstiprināti automātiski, bez vēlēšanām. Otro reizi kandidēja 2012. gada prezidenta vēlēšanās un tika ievēlēts. Atkāpās no prezidenta amata 2017. gadā, un 2017. gada Angolas vispārējās vēlēšanās viņu nomainīja Žuans Lorensu.
Bez portugāļu valodas Santušs brīvi pārvaldīja arī spāņu, franču un krievu valodu.
Dzīves pēdējos gados Santušs ārstējās no vēža. 2022. gada 8. jūlijā, 79 gadu vecumā, miris medicīnas centrā Barselonā.
Valērijs Mežlauks
Valērijs Mežlauks (uk, 1893-1938) bija latviešu izcelsmes PSRS sabiedriskais un saimnieciskais darbinieks. Kā PSRS Valsts Plāna komitejas priekšsēdētājs (1934—1937) vadīja Padomju Savienības industrializācijas programmu, bija 1., 2. un 3. piecgades plānu līdzautors, laikraksta За индустриализацию atbildīgais redaktors. Īpaši veicināja smagās rūpniecības (arī tanku un lidmašīnu ražošanas) attīstību. Aizrāvies ar PSRS un PSKP vadošo darbinieku karikatūru zīmēšanu. Nogalināts Lielā terora laikā 1938. gadā.
Dzīvesgājums
Dzimis 1893. gada 7. februārī Harkivā latviešu skolotāja Jāņa Mežlauka un viņa sievas Rozas, dzimušas Šilleres, ģimenē. Viņa tēvs bija valsts padomnieks (ru), piederējis muižnieku kārtai, bija beidzis Leipcigas Universitāti, Harkivā viņam piederēja divi īres nami, bija latīņu valodas skolotājs Harkivas 3. ģimnāzijā, 1915. gadā viņš bija Novohopjorskas (Новохопёрск) vīriešu ģimnāzijas direktors un latīņu valodas skolotājs. V. Mežlauks studēja Harkivas Universitātes Vēstures-filoloģijas fakultātē, ko 1914. gadā beidza ar maģistra grādu. Pirmā pasaules kara laikā kā brīvprātīgais 1916. gada oktobrī iestājās Krievijas Impērijas armijā. 1917. gadā kā eksterns beidza Harkivas Universitātes Juridisko fakultāti. Pēc Februāra revolūcijas 1917. gadā pieslējās KSDSP lielinieku frakcijai, bija Harkivas Padomes aģitācijas komisijas priekšsēdētājs. Pēc Oktobra revolūcijas kļuva par Harkivas kara revolucionārās komitejas štāba locekli.
Kopā ar saviem četriem brāļiem piedalījās Krievijas pilsoņu karā. No 1918. gada februāra līdz aprīlim bija Doneckas-Krivojrogas padomju republikas tautas finanšu komisārs un Doneckas apgabala komunistiskās (boļševiku) partijas VK(b)P organizācijas loceklis. 1919. gada janvārī — jūnijā Ukrainas PSR kara tautas komisārs, Dienvidu frontes revolucionārās kara padomes loceklis,
1921.-1922. gadā bija Satiksmes Tautas komisariāta galvenā komisāra Feliksa Dzeržinska vietnieks, Ceļu komisariāta kolēģijas loceklis (1922—1924). 1924. gada novembrī viņu iecēla par PSRS Tautsaimniecības Augstākās Padomes (Высший совет народного хозяйства, ВСНХ СССР) Prezidija locekli, 1928. gadā par prezidija priekšsēdētāja vietnieku. Vienlaikus viņš bija šīs padomes Metālrūpniecības pārvaldes (Главметалл) priekšsēdētājs (1926—1928). Šajā laikā padomju-amerikāņu tirdzniecības korporācijas (Amtorg Trading Corporation, Амторг) prezidents Sauls Brons (1887—1938) panāca 30 miljonu dolāru vērta līguma parakstīšanu ar Ford Motor Company par pirmās PSRS automobiļu rūpnīcas (GAZ) būvi Ņižņijnovgorodā (vēlāk Gorkijā). Līgumu no PSRS puses Dīrbornā 1929. gada maijā parakstīja V. Mežlauks. 1931. gadā viņu iecēla par PSRS Valsts Plāna komitejas priekšsēdētāja vietnieku, 1934. gadā par PSRS Valsts plāna komitejas priekšsēdētāju un VK(b)P Centrālkomitejas locekli. 1937. gada 25. februārī viņu iecēla par PSRS Smagās rūpniecības tautas komisāru, 1937. gada augustā par PSRS Mašīnbūves tautas komisāru. Vienlaikus no oktobra viņš bija PSRS Tautas Komisāru padomes priekšsēdētāja Vjačeslava Molotova vietnieks. NKVD "Latviešu operācijas" laikā 1937. gada 2. decembrī NKVD apcietināja V. Mežlauku, 3. decembrī apcietināja arī viņa vecāko brāli Jāni Mežlauku (1891—1938), bet pēc divām nedēļām arī trešo brāli Valentīnu Mežlauku, kas cietumā izdarīja pašnāvību. Uzskata, ka Staļins 1938. gada pavasarī bija plānojis organizēt trešo publisko tiesas procesu VK(b)P "labējo grupai", kas uzturējusi sakarus ar Rietumvalstu valdībām un vadījusi kontrrevolucionāro pagrīdi. Cietumā V. Mežlauks uzrakstījis darbu par PSRS plānošanas pilnveidošanu, kas pievienots izmeklēšanas materiāliem.
Pēc ilgām pratināšanām 1938. gada 28. jūlijā V. Mežlaukam piesprieda nāvessodu par "latviešu kontrrevolucionārās pagrīdes" vadīšanu, dzimtenes nodevību, padomju rūpniecības graušanu. Naktī nošauts un aprakts Komunarkas masu kapos. Viņa sieva Čarna Mežlauka (Чарна Марковна Межлаук, 1902—1941), kas strādāja par sekretāri PSRS Vieglās rūpniecības tautas komisariātā, nogalināta un aprakta Komunarkas masu kapos 1941. gada 8. jūlijā.
Sanae Mišima
Sanae Mišima (ja) ir bijusī japāņu futboliste, bijusi Japānas sieviešu futbola izlases dalībniece.
2017. gada Latvijas kausa izcīņa orientēšanās sportā
2017. gada Latvijas kausa izcīņa orientēšanās sportā bija Latvijas Orientēšanās federācijas organizēts orientēšanās sacensību seriāls, kas 2017. gadā sastāvēja no 16 posmiem un notika no aprīļa līdz oktobrim. Sacensību kopvērtējumā tika noskaidroti Latvijas kausa ieguvēji 34 vecuma un meistarības grupās, tostarp arī vīriešu un sieviešu elites grupās, kurās kopvērtējumā uzvarēja Andris Jubelis un Sandra Grosberga. Atsevišķi tika organizēta arī Latvijas kausa izcīņa orientēšanās sprintā un stafetēs.
Latvijas kausa posmu uzvarētāji elites grupās
Piezīme: Par uzvaru Latvijas kausa izcīņas kopvērtējumā sacenšās tikai LOF datu bāzē reģistrētie sportisti.
Uroleucon leontodontis
Uroleucon leontodontis ir īsto laputu dzimtas suga.
Bezspārnu dzīvdzemdējošo mātīšu ķermenis ir tumši brūns, spilgts, aptuveni 3,3 mm garš. Spārnaino mātīšu ķermenis ir tumši brūns, 3,2-3,8 mm garš; ūsas ir 3,5-4,3 mm garas (1,11-1,12 no ķermeņa garuma).
Eiropas autoceļš E371
Eiropas autoceļš E372 ir daļa no Starptautiskā E ceļu tīkla B klases maršrutiem. Tā sākums ir Radomā, Polijā un beigas Prešovā, Slovākijā. Autoceļš ir aptuveni 358 kilometrus garš.
Apollo 13 (filma)
"Apollo 13" (en) ir 1995. gada amerikāņu vēsturiskā drāma, kuras režisors ir Rons Hauards. Filmas sižets veidots pēc Lost Moon grāmatas, kuru sarakstīja astronauts (Apollo 13 misijas dalībnieks) Džeimss Lovels un žurnālists Džefrijs Klūgers, motīviem.
Filma ir par Apollo 13 misiju un astronautu Lavela, Džeka Svaigerta un Freda Heisa atgriešanos uz Zemes pēc skābekļa tvertē notikušā sprādziena. Tajā galvenās lomas attēlo Toms Henkss, Kevins Beikons, Bills Pakstons, Gērijs Sinīzs un Eds Heriss.
Filma saņēma pozitīvas kritiķu atsauksmes. "Apollo 13" tika nominēta Amerikas Kinoakadēmijas balvai deviņās nominācijās, tika iegūta balva par labāko montāžu un labāko skaņu. Henksa tēla izteikto frāzi "Hjūstona, mums ir problēma" (Houston, we have a problem) Amerikas Kinoinstitūts atzina par 50. visu laiku labāko frāzi no filmām.
Uroleucon eumadiae
Uroleucon eumadiae ir īsto laputu dzimtas suga. Aprakstītas Čīlē 2005. gadā. Indivīdi bija savākti no Madia chilensis un Madia sativa, kas ir šo laputu saimniekaugi.
Bezspārnu dzīvdzemdējošās mātītes
Uroleucon eumadiae ir spilgti zaļas. Laboratoriski attīrītiem īpatņiem galva pelēcīga, ūsu I un II segmenti ir tumši, pārējā ūsu daļa (izņemot III segmenta bazālo daļu) ir gandrīz melna. Rostrums ir līdzīgā krāsā kā I un II ūsu segmenti, tikai apikālais rostruma segments ir brūns vai gandrīz melns. Torakss ir pelēcīgs. Kājas gūžas segments un trohanters ir pelēcīgi, atliekošā daļa tumši brūna; tibija ir dūmu krāsā, kas pakāpeniski kļūst tumšāka virzienā uz distālo virsotni; tarsi līdzīgā krāsā kā tibijas galotne un ūsu flagellums. Vēders ir pelēcīgs ar brūnu peritrēmu. Dorsums ir ar skaidri redzamiem sklerītiem, kur uz pamatnēm ir spalviņas, kas ir no tumši pelēcīgas krāsas līdz caurspīdīgai. Sifunkuli galvenokārt ir nedaudz pelēcīgi ar tumšākiem galiem; dažiem īpatņiem sifunkuli ir gaiši brūni, virzienā uz galotni kļūstot aizvien tumšāk brūni vai pilnībā tumši brūni. Kauda un anālā plātne ir pelēcīgi tumši un ģenitālā plātne ir vairāk pelēka.
Galva ir gluda; ar attīstītām ūsu caurulītēm, caurulītes ir diverģējošas, aptuveni tikpat garas kā divas trešdaļas no I ūsu segmenta garuma; vidējā priekšējā caurulīte ir maza. Galvas spalviņu galotnes nav skaidras. I ūsu segments ir gluds; bāli zvīņains uz II segmenta, III segments bez zvīņām zonā apkārt sekundārajam rinārijam; IV segments vāji zvīņains uz pamatnes; V un VI segmenti ir izteiktāk zvīņaini nekā IV segmenta pamatne.
Dzīvdzemdējošās spārnainās mātītes
Attīrītas dzīvdzemdējošās spārnainās mātītes atšķiras no bezspārnu mātītēm ar pelēcīgi brūnu galvu un toraksu. Vēders ir pelēcīgs, izņemot gaiši brūnus marginālus sklerītus.
Ekoloģija
Uroleucon eumadiae attīstās un barojas uz Madia chilensis un Madia sativa. Dzīvo kolonijās uz ziedkopas un stumbra, kā arī uz lipīgās pieziedlapas ziedošiem augiem.
Gulbīšu dīķis
Gulbīšu dīķis ir atpūtas vieta Liepājā, Latvijā. Tas atrodas Liepājas Jūrmalas parkā, starp Vites ielu un Hika ielu.
Gulbīšu dīķis un tā apkārtne ir populāra atpūtas vieta gan vietējiem iedzīvotājiem, gan tūristiem. Dīķis ir īpašs ar to, ka tā vidū uz mazas saliņas, kurā var nokļūt, ejot pāri koka tiltam, atrodas tempļveida lapene. 2009. gadā tika veikta Gulbīšu dīķa rekonstrukcija, kuras laikā dīķi, kā arī tā apkārtni un ielas pilnībā atjaunoja.
Gulbīšu dīķa paviljons izveidots reizē ar Peldu iestādi, to projektējis Pauls Makss Berči. Dīķa būvniecība pabeigta 1902. gadā.
Arminia Dorpatensis
Arminia bija Tērbatas Universitātes vācbaltiešu studentu korporācija, kas dibināta 1843. gadā kā studentu Apvienība Reliģiskās un Zinātniskās Dzīves Veicināšanai (Verein zur Vörderung des religiösen und wissenschaftlichen Lebens). 1850. gadā pārdēvēta par studentu korporāciju. Tās krāsas — melns-balts-oranžs.
1866. gada 18. maijā korporāciju izslēdza no Tērbatas šaržēto konventa.
Al Amal
Al Amal (ar — ‘cerība’) ir Apvienoto Arābu Emirātu starpplanētu zonde. Tā paredzēta Marsa atmosfēras un klimata pētīšanai. Zonde tika palaista 2020. gada 20. jūlijā. 2021. gada 9. februārī tā iegāja Marsa orbītā. Projektu finansē Apvienoto Arābu Emirātu kosmosa aģentūra, un to vada Mohammed bin Rashid Space Centre.
Uzbūve
Kosmisko aparātu izgatavoja Kolorādo universitātes Boulderā Atmosfēras un kosmosa fizikas laboratorijā. Tas ir veidots kuba formā ar izmēriem 2,37 × 2,90 m. Vieglā šūnveidīgā alumīnija konstrukcija ir aplīmēta ar izturīgu kompozītu loksni. Tā starta masa ir aptuveni 1350 kg, sausmasa — 550 kg.
Elektroenerģiju nodrošina akumulatoru baterijas, ko uzlādē divi 600 vatu saules bateriju paneļus. Sakariem ar lidojuma vadības centru tiek izmantota augsta pastiprinājuma šķīvjveida antena 1,5 m diametrā. Zondei ir arī zemas jaudas antenas. Sakaru joslas platums ir no 1,6 Mb/s pie Zemes līdz 250 kb/s pie Marsa.
ASV uzņēmums Kinetx Aerospace šai misijai sniedz navigācijas pakalpojumus. NASA Deep Space Network  izmanto, lai sazinātos ar zondi un sekotu tai.
Al Amal ir uzstādīti trīs instrumentu komplekti:
Lidojuma gaita
Al Amal tika palaista 21:58:14 UTC no Tanegasimas kosmosa centra Yoshinobu starta kompleksa (LP-1) ar nesējraķeti H-IIA.
2021. gada 9. februārī 15:42 UTC zonde iegāja Marsa orbītā.
Bills Preidijs
Viljams Skots Preidijs (en; dzimis ) ir amerikāņu televīzijas scenārists un producents, kurš strādājis pie ASV televīziju situāciju komēdijseriāliem un varjetē raidījumiem, tostarp "Precējies. Ir bērni", Dream On, Star Trek: Voyager, "Darma un Gregs" (Dharma & Greg), "Divarpus vīri" un Gilmore Girls, kā arī ir seriālu "Lielā sprādziena teorija" un "Mapeti" (The Muppets) līdzautors.
Trip At Knight
Trip At Knight ir amerikāņu repera Trippie Redd ceturtais studijas albums, kas izdots 2021. gada 20. augustā, izmantojot 1400 Entertainment un 10k Projects. Albumā ir viesizrādēs no SoFaygo, Drake, Lil Uzi Vert, Playboi Carti, XXXTentacion, Ski Mask The Slump God, Juice WRLD, Polo G, Lil Durk, Babyface Ray, Sada Baby, Icewear Vezzo. Trippie Redd uzsāka albuma atbalsta turneju tikai dažas dienas pēc tā izdošanas. Tas ir viņa debijas albuma LIFE'S A TRIP (2018) turpinājums.
Singli
Trippie Redd izdeva albuma galveno singlu "Miss The Rage", kas tapis sadarbībā ar amerikāņu reperi Playboi Carti, 2021. gada 7. maijā. Tam sekoja otrais singls "Holy Smokes", kurā jūlijā piedalījās amerikāņu reperis Lil Uzi Vert. 2021. gada 16. gads. "Captain Crunch" ar Sada Baby, Babyface Ray un Icewear Vezzo, "MP5" ar SoFaygo un "Matt Hardy 999" ar Juice WRLD tika sakārtoti kā singli ar Trip Tt Knight vāku straumēšanas pakalpojumos. ar diviem saņemošiem mūzikas videoklipiem.
2016. gada Pasaules čempionāts biatlonā
48. Pasaules čempionāts biatlonā notika Holmenkollenē, Oslo, Norvēģijā, laikposmā no 2016. gada 3. līdz 13. martam. Čempionātā sacensības notika 11 disciplīnās: sprintā, iedzīšanā, masu startā un stafetēs vīriešiem un sievietēm, kā arī jauktajā stafetē. Visās disciplīnās iegūtie punkti tika ieskaitīti 2015.—2016. gada Pasaules kausa kopvērtējumā.
Francijas biatlonists Martēns Furkads šajā čempionātā ieguva četras zelta un vienu sudraba medaļas.
Sofija (personvārds)
Sofija  (no el (sofia) — 'gudrība') ir grieķu cilmes sieviešu personvārds. Viens no populārākajiem mūsdienu latviešu personvārdiem. Latviešu kalendārā Sofijas vārdadiena ir 15. maijā. 2016. gadā un 2018. gadā tas bija pats populārākais jaundzimušo meiteņu vārds Latvijā.
Sofija (nozīmju atdalīšana)
Sofija var būt:
1995. gada Eirovīzijas dziesmu konkurss
1995. gada Eirovīzijas dziesmu konkurss bija 40. Eirovīzijas dziesmu konkurss, kas notika Punkta teātrī Dublinā, Īrijā. Konkursa vadītāja bija Marija Kenedija. Konkursā piedalījās 23 valstis. Pēc galīgā balsojuma uzvaru ieguva Secret Garden no Norvēģijas ar dziesmu "Nocturne" ("Noktirne"). Tā Norvēģijai bija otrā uzvara Eirovīzijā.
EBU samazināja dalībnieku skaitu līdz 23 dalībvalstīm, lai konkurss nebūtu ilgāks par 3 stundām. 5 no 6 dalībvalstīm atgriezās sacensībās pēc izstāšanās no konkursa iepriekšējā gadā.
Elvīra Donesa
Elvīra Donesa (sq, dzimusi 1960. gadā) ir albāņu rakstniece, scenāriste un dokumentālo filmu producente.
Dzimusi piekrastes pilsētā Duresi. Donesa absolvējusi Tirānas Valsts universitāti. 1988. gadā viņa tika pieņemta darbā Albānijas Valsts televīzijā un izmantojot šo amatu viņa pārbēga uz Šveici. Par to viņu notiesāja kā valsts nodevēju un piesprieda cietumsodu, kā arī viņai bija liegta tikšanās ar savu mazo dēlu. Apsūdzība tika atcelta līdz ar komunisma sabrukumu Albānijā 1992. gadā. No 1988. gada līdz 2004. gadam Donesa dzīvoja Šveicē, kur strādāja par rakstnieci un televīzijas žurnālisti, vienlaikus rakstot, režisējot un producējot vairākas dokumentālās filmas. Kopš 2004. gada viņa dzīvo Amerikas Savienotajās Valstīs. Lielākā daļa viņas darbu ir itāļu vai albāņu valodā. Vairākas no viņas filmām ir ieguvušas vai nominētas dažādām kino balvām. Viņas jaunākā dokumentālā filma Sworn Virgin stāsta par sievietēm Albānijas ziemeļos, kuras pusaudža gados zvēr mūžīgu šķīstību un kļūst par vīriešiem savā sabiedrībā — nevis sievietes, kas uzvedas kā vīrieši vai sievietes, kurām ir mainīts dzimums, bet vienkārši sievietes, kuras tagad ir vīrieši. Šī filma tika atzīta par labāko dokumentālo filmu Baltimoras sieviešu kinofestivālā 2007. gadā.
Būdvietes seņūnija
Būdvietes seņūnija ir seņūnija Lietuvā, Alītas apriņķa Lazdiju rajona pašvaldībā, tās ziemeļrietumos. Seņūnija sastāv no 6 seņūnaitijām, tajā ir 29 ciemi.
Mihoko Ivaja
Mihoko Ivaja (ja) ir bijusī japāņu futboliste, bijusi Japānas sieviešu futbola izlases dalībniece.
Mandžūrijas līdzenums
Mandžūrijas līdzenums, arī Ziemeļaustrumu Ķīnas līdzenums (zh, ) vai Sunliao līdzenums (zh, ) ir plašs līdzenums Ķīnas ziemeļaustrumos starp Lielo Hinganu rietumos Mazo Hinganu ziemeļos un Čanbaišaņu austrumos, un stiepjas dienvidos līdz Bohai jūras Liaodunas līcim. Līdzenumā plūst divas lielas upes — Liaohe dienvidu daļā un Sunhuadzjana ziemeļu daļā. Līdzenumu klāj biezs alūvija un jūras nogulumu slānis. Vidējais augstums nepārsniedz 100 m dienvidu daļā un 200 m ziemeļu daļā. Līdzenums tradicionāli tiek iedalīts trīs daļās: Liaohes līdzenums Liaohes baseinā, Sunneņas līdzenums Sunhuadzjanas vidusteces un tās pietekas Naņdzjanas baseinā un Saņdzjanas līdzenums Sunhuadzjanas, Usuri un Amūras satekā.
Mandžūrijas līdzenums ir intensīvas lauksaimniecības reģions, šeit audzē galvenokārt soju, sorgo, graudaugus, cukurbietes, rapsi. Līdzenumā ir Naftas un akmeņogļu atradnes. Lielākās pilsētas ir Aņšaņa, Čančuņa, Dacjina, Fušuņa, Fusjiņa, Harbina, Dzjiliņa, Cicikara un Šeņjana.
Apmaiņas migrācija
Demogrāfijas zinātnē apmaiņas migrācija ir teorija par nepieciešamo migrāciju reģionā, lai sasniegtu konkrētu mērķi (demogrāfisku, ekonomisku vai sociālu). Parasti pētījumiem, kuros izmanto šo jēdzienu, ir mērķis novērst kopējo iedzīvotāju skaita samazināšanos un darbspējīgā vecuma iedzīvotāju skaita samazināšanos.
Bieži vien vispārējo iedzīvotāju skaita samazinājumu ietekmē zems dzimstības līmenis. Par aizvietošanas līmeni tiek uzskatīts, ja auglība ir zemāka par 2,1 bērnu uz sievieti, un ir ilgāks dzīves ilgums, kas laika gaitā maina vecuma struktūru. Kopumā iedzīvotāju skaits sāks samazināties, jo nebūs pietiekami daudz bērnu, kas dzimuši, lai nomainītu zaudēto cilvēku skaitu, un vecāku cilvēku īpatsvars, kas veido iedzīvotāju skaitu, turpinās palielināties. Viena no šīm bažām ir tā, ka tiks ietekmēts atkarības-no-vecuma rādītājs, jo darbspējīgā vecumā vecākiem cilvēkiem būs vairāk apgādājamo. Tādēļ apmaiņas migrācija ir bijis ierosināts mehānisms, lai mēģinātu apkarot iedzīvotāju skaita samazināšanos, iedzīvotāju novecošanu un papildinātu cilvēku skaitu darbspējas vecuma grupās.
Kritika
Apvienoto Nāciju Organizācijas Iedzīvotāju nodaļas 2000. gada apmaiņas migrācijas plāns lielā mērā tiek uztverts kā nereāls veids, kā cīnīties pret iedzīvotāju novecošanu. Viens no iemesliem ir tāds, ka apmaiņas migrācija ir tikai pagaidu risinājums sabiedrības novecošanai. Tā vietā, lai izmantotu apmaiņas migrāciju, lai cīnītos pret iedzīvotāju skaita samazināšanos un novecošanu, varētu īstenot valdības politiku un sociālās pārmaiņas. Tāpēc tiek uzskatīts, ka apmaiņas migrācija ir noderīgāka kā analītisks vai hipotētisks instruments.
Bibliogrāfija
http://www.un.org/en/development/desa/population/publications/ageing/replacement-migration.shtml
Stepjugabali
Stepjugabali (ltg) ir ciems Balvu novada Balvu pagastā. Atrodas pagasta ziemeļaustrumu daļā 10 km no pagasta centra Naudaskalna, 4 km no novada centra Balviem un 224 km no Rīgas.
Apdzīvotā vieta atrodas pie autoceļa P35 (Balvi—Viļaka).
Sniedze Prauliņa
Sniedze Prauliņa (dzimusi 1991. gada 28. augustā) ir latviešu mūziķe, multiinstrumentāliste (spēlē flautu un taustiņinstrumentus) un komponiste. Darbojas gan kā solomāksliniece, gan grupā Juuk.
Biogrāfija
Sniedze Prauliņa dzimusi mūziķu ģimenē: viņas tēvs ir komponists un mūziķis Uģis Prauliņš, bet māte — komponiste, ērģelniece un dziedātāja Silvija Silava. Mūziķes izglītību ieguvusi Jāzepa Vītola Latvijas Mūzikas akadēmijā, kur maģistra studiju līmenī apgūta flautas spēle (pie doc. Ilonas Meijas). Skolojusies arī Māstrihtas mūzikas konservatorijā Nīderlandē. Papildinājusies arī meistarklasēs citviet Eiropā.
S. Prauliņa dziedājusi vokālajā ansamblī Anima Solla un koros "Ave Sol" un "Mūza". 2014. gadā 12. martā kopā ar kori "Mūza" izdeva albumu "INTRO". Tajā kopīgi izpildītas Sniedzes Prauliņas komponētās netradicionālās kordziesmas. Plašāku atpazīstamību mūziķe ieguva 2015. gadā ar dalību Latvijas Televīzijas jauno akadēmisko mūziķu šova “Radīti mūzikai” otrajā sezonā.